Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 790/10/8810	Spišská Nová Ves, 28.4.2014
EEČ : 2-68-702-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.1.2011, spisová značka 1 Pv 790/10/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 4.1.2011, spisová značka 1 Pv 790/10/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
37 mesiacov
Odôvodnenie:
Uznesením  tunajšej  prokuratúry  vyššie  uvedenej  spisovej  značky   zo  dňa 
04. 01. 2011 bolo podľa § 216 ods. 1 Tr. poriadku podmienečne zastavené trestné stíhanie obv. XXXXX za skutok právne kvalifikovaný ako prečin podvodu podľa § 221 ods. 1, ods. 2 Tr. zákona.

	Obvinenému bola stanovená skúšobná doba v trvaní 37 mesiacov.

	V bode III/ uznesenia bol obvinený zaviazaný na náhradu škody poškodenému spolu vo výške 4.251,92 €.

	Predmetné uznesenie nadobudlo právoplatnosť dňa 07. 01. 2011.

	Zo správ o povesti, charakteristík ako aj odpisu registra trestov a trestnej lustrácie Generálnej prokuratúry Slovenskej republiky som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 08. 01. 2011 do 07. 02. 2014 nedopustil žiadneho trestného činu ani priestupku s podobnou povahou, ako bol stíhaný skutok. 

	Okrem toho som vyžiadaním správy od poškodeného zistil, že obvinený uhradil škodu, na náhradu ktorej bol zaviazaný výrokom III/ uznesenia o podmienečnom zastavení trestného stíhania. 

	Podľa § 217 ods. 1 veta prvá Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.	 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor